पाएं अपने शहर की ताज़ा ख़बरें और फ्री ई-पेपरडाउनलोड करें
कस्बे में चल रही सफाई कर्मियों की हड़ताल को लेकर ग्राम पंचायत प्रशासन एवं सफाई कर्मियों के बीच सहमति नहीं बनने से वार्ता विफल रही। विभिन्न मांगों को लेकर एक सप्ताह से मलारना डूंगर ग्राम पंचायत में कार्यरत 23 सफाई कर्मी हड़ताल पर चले गए। सफाई कर्मियों के हड़ताल पर चले जाने के कारण कस्बे की सफाई व्यवस्था चरमरा गई। इस संदर्भ में सरपंच जाहिद खान ने हड़ताल समाप्त करने के लिए प्रयास किए। उन्होंने सफाई कर्मियों की मांगों पर विचार करते हुए कोरम के सदस्यों की सहमति से उनके मानदेय में पन्द्रह सौ रुपए बढ़ाने पर सहमति भी दी। लेकिन कार्य दिवस, कार्य समय एवं मानदेय को लेकर गतिरोध बरकरार रहने से वार्ताविफल रही।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva zho_Hant eng_Latn